Gary Pallister

Gary Andrew Pallister (født 30. juni 1965 i Ramsgate, England) er en tidligere fotballspiller. 

Gary Pallister ble født i Ramsgate, helt sørøst i England, mens hans far jobbet der et halvår. Deretter flyttet familien tilbake til det nordøstlige England, hvor Pallister vokste opp i Norton i Stockton-on-Tees, like ved Middlesbrough.

Som skolegutt representerte Pallister sitt distrikt og grevskap i friidrett, basketball og cricket, men ble aldri innkalt i fotball. Han spilte spiss under oppveksten inntil han som femtenåring motvillig ble flyttet tilbake som midtstopper. Fra skolelaget gikk veien videre til et år med juniorlaget til Stockton Buffs som sekstenåring før han ble hentet av Billingham Town hvor han begynte å bli lagt merke til av profesjonelle klubber. Sammen med Peter Beagrie ble han invitert til et prøvespill hos  som ikke resulterte i tilbud om kontrakt. Som attenåring ble Pallister invitert til prøvespill for . Han imponerte ikke tilstrekkelig til å bli tilbudt kontrakt, men gjorde en god nok figur til at reservelagstrener Willie Maddren inviterte ham tilbake for nytt prøvespill da han ble klubbens manager et år senere. Etter tre måneders prøvespill ble Pallister høsten 1984 tilbudt en månedlig kontrakt med månedslønn på £50. Interesse fra  ble avvist av Middlesbrough med en bløff om at han var på ett-års kontrakt.

Hans første sesong hos Middlesbrough unnslapp klubben nedrykk fra 2. divisjon på sesongens siste dag. Påfølgende sesong opplevde Middlesbrough en forsvarskrise som åpnet veien for førstelagsdebut for Pallister i sesongens åpningskamp borte mot . En svak forestilling i neste kamp mot  i Ligacupen førte til at han mistet plassen. Kort tid senere ble Pallister sendt på en måneds utlån til 3.-divisjonsklubben  for å få ytterligere erfaring med førstelagsfotball. Etter syv kamper på utlån ble Pallister satt direkte inn i Middlesbroughs startoppstilling. Han beholdt plassen på laget ut en sesong som endte med nedrykk til 3. divisjon.

Høy, hengslete og ukoordinert i bevegelsene, tok det tid før hans stoppermakker Tony Mowbray lot seg imponere over Pallisters kvaliteter. Mens Middlesbrough rykket oppover divisjonene, fylte Pallister seg ut fysisk og vokste til å beherske midtstopperrollen. I 1988 ble han innkalt til sin debut for det engelske landslaget, mens Middlesbrough fortsatt var et 2.-divisjonslag. Sesongen 1988/89 tilbragte Middlesbrough i øverste divisjon. I løpet av sesongen havarerte forholdet til manager Bruce Rioch. På et lag som slet seg gjennom en sesong som endte med nedrykk, mistet Pallister etter hvert plassen på landslaget. Han innså da at tiden var moden for å forlate klubben, og skaffet seg en agent. 

Seriemester  meldte sin interesse, men budet deres ble avslått av Middlesbrough. Samtidig søkte  å fylle tomrommet etterlatt i midtforsvaret etter avgangen til Paul McGrath. Da  vant signaturen til Glenn Hysén, satte Manchester Uniteds manager Alex Ferguson som prioritet å sikre seg Pallister. Middlesbrough hadde kort tid i forveien avslått et bud fra Liverpool på Pallister da Ferguson like etter sesongstart tok kontakt med Teesside-klubben. Manchester United så for seg en overgangssum på £1,6 millioner. Etter harde forhandlinger landet partene på en overgangssum på £2,3 millioner, hvilket på tidspunktet var den høyeste summen betalt av en britisk klubb for en forsvarsspiller og den høyeste overgangssummen mellom to britiske klubber. Kontrakten Pallister signerte hadde varighet på seks år.

Han spilte 437 kamper og scoret 15 mål for Manchester United. Han fikk 22 A-landskamper for . Han utgjorde det perfekte stopperpar sammen med Steve Bruce. Han har vunnet PFA Player Of The Year i 1992, 4 ligagull, 3 FA-cupgull, 1 Cupvinnercupgull og ett Ligacupgull. Alex Ferguson beskrev han som "Goliat i forsvar, han har enorm hurtighet og han kan sentre."

I 1998 flyttet han tilbake til Middlesbrough hvor han spilte fram til han pensjonerte seg i 2001.

 Spillerkarriere 
 Sesong Klubb Land Nivå Liga Kamper Mål
   1984/85


  2
  2. divisjon
  0
  0
   1985/86
  Middlesbrough

  2
  2. divisjon
  28
  0
   1985/86
   (lån)

  3
  3. divisjon
  7
  0
   1986/87
  Middlesbrough

  3
  3. divisjon
  44
  1
   1987/88
  Middlesbrough

  2
  2. divisjon
  44
  3
   1988/89
  Middlesbrough

  1
  1. divisjon
  37
  1
   1989/90
  Middlesbrough

  2
  2. divisjon
  3
  0
   1989/90


  1
  1. divisjon
  35
  3
   1990/91
  Manchester United

  1
  1. divisjon
  36
  0
   1991/92
  Manchester United

  1
  1. divisjon
  40
  1
   1992/93
  Manchester United

  1
  Premier League
  42
  1
   1993/94
  Manchester United

  1
  Premier League
  41
  1
   1994/95
  Manchester United

  1
  Premier League
  42
  2
   1995/96
  Manchester United

  1
  Premier League
  21
  1
   1996/97
  Manchester United

  1
  Premier League
  27
  3
   1997/98
  Manchester United

  1
  Premier League
  33
  0
   1998/99
  Middlesbrough

  1
  Premier League
  26
  0
   1999/00
  Middlesbrough

  1
  Premier League
  21
  1
   2000/01
  Middlesbrough

  1
  Premier League
  8
  0

 Referanser 

 Eksterne lenker 

 Biografi fra Manchester United
 Biografi fra Middlesbrough FC

Kategori:Engelske fotballspillere
Kategori:Engelske landslagsspillere i fotball for herrer
Kategori:Fotballspillere for Middlesbrough FC
Kategori:Fotballspillere for Darlington FC
Kategori:Fotballspillere for Manchester United FC
Kategori:Personer fra Ramsgate
Kategori:Personer fra County Durham i Durham